CELEX: 32010D0122
Language: lv
Date: 2010-02-25 00:00:00
Title: 2010/122/: Komisijas Lēmums ( 2010. gada 25. februāris ), ar ko, pielāgojot zinātnes un tehnikas attīstībai, groza Eiropas Parlamenta un Padomes Direktīvas 2002/95/EK pielikumu attiecībā uz atbrīvojumu no kadmija izmantošanas ierobežojumiem (izziņots ar dokumenta numuru C(2010) 1034) (Dokuments attiecas uz EEZ)

26.2.2010   
            
            
               LV
            
            
               Eiropas Savienības Oficiālais Vēstnesis
            
            
               L 49/32
            
         KOMISIJAS LĒMUMS
   (2010. gada 25. februāris),
   ar ko, pielāgojot zinātnes un tehnikas attīstībai, groza Eiropas Parlamenta un Padomes Direktīvas 2002/95/EK pielikumu attiecībā uz atbrīvojumu no kadmija izmantošanas ierobežojumiem
   (izziņots ar dokumenta numuru C(2010) 1034)
   (Dokuments attiecas uz EEZ)
   (2010/122/ES)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2003. gada 27. janvāra Direktīvu 2002/95/EK par dažu bīstamu vielu izmantošanas ierobežošanu elektriskās un elektroniskās iekārtās (1) un jo īpaši tās 5. panta 1. punkta b) apakšpunktu,
   tā kā:
   
               (1)
            
            
               Ar Direktīvu 2002/95/EK ir noteikts, ka Komisijai ir jāpieņem visi grozījumi, kas vajadzīgi, lai zinātnes un tehnikas progresam pielāgotu to lietojumu sarakstu, kam nepiemēro šīs direktīvas 4. panta 1. punkta prasības.
            
         
               (2)
            
            
               Vēl nav tehnisko iespēju, lai aizstātu kadmiju, ko satur krāsu mainošas gaismas diodes (LED) ar II-VI grupas pusvadītājiem, krasi nepasliktinot to darbības rādītājus. Tāpēc daži kadmiju saturoši materiāli un detaļas no izmantošanas aizlieguma ir jāatbrīvo. Tomēr pētījumi par tādu tehnoloģiju izstrādi, kas nesatur kadmiju, jau noris, un vēlākais tuvāko četru līdz piecu gadu laikā tiks rastas piemērotas alternatīvas.
            
         
               (3)
            
            
               Tādēļ atbilstīgi jāgroza Direktīva 2002/95/EK.
            
         
               (4)
            
            
               Saskaņā ar Direktīvas 2002/95/EK 5. panta 2. punktu Komisija ir apspriedusies ar attiecīgajām personām.
            
         
               (5)
            
            
               Šajā lēmumā paredzētie pasākumi ir saskaņā ar atzinumu, ko sniegusi komiteja, kas izveidota ar Eiropas Parlamenta un Padomes Direktīvas 2006/12/EK (2) 18. pantu,
            
         IR PIEŅĒMUSI ŠO LĒMUMU.
   1. pants
   Direktīvas 2002/95/EK pielikumu groza atbilstoši šā lēmuma pielikumam.
   2. pants
   Šis lēmums ir adresēts dalībvalstīm.
   
      Briselē, 2010. gada 25. februārī
      
         
            Komisijas vārdā –
         
            Komisijas loceklis
         
         Janez POTOČNIK
      
   
   
      (1)  OV L 37, 13.2.2003., 19. lpp.
   
      (2)  OV L 114, 27.4.2006., 9. lpp.
   
      PIELIKUMS
      Direktīvas 2002/95/EK pielikumā iekļauj šādu 39. punktu:
      
         
                     “39.
                  
                  
                     Līdz 2014. gada 1. jūlijam – kadmijs krāsu mainošās gaismas diodēs (LED) ar II–VI grupas pusvadītājiem (< 10 μg Cd uz mm2 gaismas emisijas platības), kas paredzētas izmantošanai cietvielas apgaismes vai displeju sistēmās.”